তাঁর বিতর্কিত সাক্ষাত্কার নিয়ে বলিউডের একটা বড় অংশ তাঁকে মঙ্গলবারই সমর্থন করেছিল। এ বার সানির সমর্থনে এগিয়ে এলেন খোদ আমির খান। টুইটারে আমির জানিয়েছেন, ‘‘সানির সঙ্গে কাজ করতে পারলে আমার ভাল লাগবে। ওঁর অতীত নিয়ে আমার কোনও সমস্যা নেই। আমি মনে করি ওই সাক্ষাত্কার সানি খুব দক্ষতার সঙ্গে সামলেছেন। উনি যা বলেছেন পারলে আমিও ওই সাংবাদিকের সম্বন্ধে একই কথা বলতাম।’’ এর পরই টুইট করে আমিরকে ধন্যবাদ জানিয়েছেন সানি। আমিরের এই সমর্থনে তিনি আপ্লুত। আমিরের কারণে তাঁর গোটা বছরটাই পাল্টে গেল বলে লিখেছেন সানি।